​ຂໍ້​ສະ​ເໜີ ຂອງ ຣັດ​ເຊຍ ຕໍ່​ຍີ່​ປຸ່ນ ເພື່ອ​ຍຸ​ຕິ ສົງ​ຄາມ​ໂລກ ຄັ້ງ​ທີ 2
ຣັດ​ເຊຍ ​ສະ​ເໜີ ຕໍ່​ຍີ​ປຸ່ນ ຂໍ​ໃຫ້​ຍຸ​ຕິ ​ສົງ​ຄາມ​ໂລກ ຄັ້ງ​ທີ 2 ເຖິງ​ແມ່ນ ​ໄດ້​ມີ​ການ​ປ່ຽນ​ແປງ ຢູ່​ໃນ​ເຂດພາກ​ຕາເວັນ​ອອກ​ໄກ ຂອງ​ຣັດ​ເຊຍ ກໍ​ຕາມ ແຕ່​ສົງ​ຄາມ​ດັ່ງ​ກ່າວ ກໍ​ຍັງ​ບໍ່​ທັນ ມີ​ການ​​ຫຼົງລືມ​ໄປ​ເທື່ອ.
ໃນເດືອນນີ້ ຢູໂຣບໄດ້ລະນຶກເຖິງວັນຄົບຮອບ 100 ປີ ໃນການສະຫງົບເສິກ ທີ່ເຮັດໃຫ້ສົງຄາມໂລກຄັ້ງທີ 1 ຍຸຕິລົງ ໃນເວລານີ້ ການສິ້ນສຸດລົງຂອງ ສົງຄາມໂລກຄັ້ງທີ 2 ອາດເປັນໄປໄດ້ ຖ້າຂໍ້ສະເໜີຂອງປະທານາທິບໍດີຣັດເຊຍ ທ່ານວລາດີເມຍ ປູຕິນ ໄດ້ຮັບການສະໜອງຕອບ ຜູ້ນຳຣັດເຊຍໄດ້ສະເໜີຂໍ້ລິເລີ້ມ ທີ່ຈະລົງນາມຂັ້ນສຸດທ້າຍ ໃນສົນທິສັນຍາສັນຕິພາບກັບຍີປຸ່ນແລະແກ້ໄຂຂໍ້ຂັດແຍ້ງທັງໝົດ ໃນສະໄໝສະຫະພາບໂຊຫວຽດ ກ່ຽວກັບຊະຕາກຳ ຂອງໝູ່ເກາະໝູ່ ດອນນ້ອຍໆໃນເຂດພາກຕາເວັນອອກໄກຂອງຣັດເຊຍ ຊາລສ໌ ເມຣສ໌ (Charles Manyes) ໄດ້ເດີນທາງໄປຍັງເຂດດັ່ງກ່າວແລະມີລາຍງານກ່ຽວກັບເລື້ອງນີ້ ຊຶ່ງໄພສານ ຈະນຳເອົາ ລາຍ ລະອຽດ ມາສະເໜີທ່ານ ໃນອັນດັບ ຕໍ່ໄປ ການເດີນທາງໄປຢ້ຽມຢາມເກາະຊາກາລິນ ແມ່ນເປັນການເຕືອນຄວາມຊົງຈຳກ່ຽວກັບການປ່ຽນແປງໃນໂຊກຊະຕາຂອງມະຫາອານາຈັກ ແຕ່ພະເຈົ້າຈັກກະພັດແຫ່ງຍີ່ປຸ່ນ ໄປຫາພະເຈົ້າຊາແຫ່ງຣັດເຊຍ ແລະການປົກຄອງຂອງໂຊຫວຽດ ໃນສະໄໝຕໍ່ມາ ສົງຄາມ ແລະ ການປ່ຽນແປງ ຂອງເຂດແດນ ໄດ້ຫລໍ່ຫລອມປະຫວັດສາດ ຂອງເກາະຊາກາລິນ ໂດຍເຮັດໃຫ້ຄອບຄົວຕ່າງໆຍັງມີຄວາມຈຳກ່ຽວກັບເລື້ອງນີ້ ທ້າວມັດຊາຍອີໂອຊິ ຊິໂຣຄັດຕະ ກ່າວວ່າ ພໍ່ແມ່ຂອງທ້າວຊິໂຣຄັດຕະ ຍັງຢູ່ທີ່ເກາະຊາກາລິນ ຫຼັງຈາກກຳລັງໂຊຫວຽດໄດ້ເຂົ້າຄວບຄຸມເກາະດັ່ງກ່າວ ໃນຊຸມມື້ສຸດທ້າຍຂອງສົງຄາມໂລກຄັ້ງທີ 2 ດັ່ງນັ້ນທ້າວມັດຊາຍອິໂອຊິ ຊຶ່ງຍັງນ້ອຍຢູ່ໃນເວລານັ້ນ ຈຶ່ງໄດ້ປັບໂຕ ດ້ວຍການຮຽນພາສາຣັດເຊຍ ແລະຕໍ່ມາ ກໍໄດ້ເຂົ້າຮັບໃຊ້ຢູ່ໃນກອງທັບໂຊຫວຽດເພື່ອປ້ອງກັນບໍ່ໃຫ້ທະຫານຍີ່ປຸ່ນເຂົ້າມາ ທ້າວມັດຊາຍອີໂອຊິ ກ່າວວ່າ ໃນທຸກມື້ນີ້ ປະຊາຊົນໃນເຂດທ້ອງຖິ່ນມັກຄຸຍໂມ້ກ່ຽວກັບການເຕີບໂຕທາງດ້ານເສດຖະກິດຂອງເກາະຊາກາລິນວ່າ ເປັນການຮວມຕົວເຂົ້າກັບເອເຊຍ ໃນຂະນະທີ່ວັງເຄຣັມລິນ ໄດ້ລົງທຶນເປັນຈຳນວນມະຫາສານ ຢູ່ໃນເກາະດັ່ງກ່າວ ແຕ່ອຸດສາຫະກຳນ້ຳມັນ ແກັດທຳມະຊາດ ການປະມົງ ແລະການທ່ອງທ່ຽວ ຕ່າງກໍພາກັນກາງຕໍ່ການລົງທຶນ ແລະການມາທ່ອງທ່ຽວຂອງຕ່າງປະເທດ ເວລານີ້ແມ່ນກ້າວໄປໄກແລ້ວ ຈາກຊຸມມື້ທີ່ດິນແດນດັ່ງກ່າວ ຂອງສະຫະພາບໂຊຫວຽດໄດ້ຖືກປິດຕາຍ ຈາກໂລກພາຍນອກ ສາສະດາຈານ ເຊີເກໂປຣໂກເພັງໂກ ຈາກສູນກາງເກົາຫຼີ ຂອງມະຫາວິທະຍາໄລຊາກາລິນກ່າວວ່າ ແຕ່ແນວໃດກໍຕາມ ປະຊາຄົມຊາວເກົາຫຼີຢູ່ເກາະຊາກາລິນ ຍັງມີຊີວິດຊີວາ ແລະກໍບໍ່ເຄີຍລືມເລື້ອງທີ່ຜ່ານໆມາ ນາງໂອກຊານາ ປາກ ຊຸນ ໂອກ ກ່າວວ່າ ພວກເຂົາເຈົ້າໄດ້ຖືກນຳມາເກາະຊາກາລິນ ໃນຖານະແຮງງານລາຄາຖືກ ໂດຍຊາວພວກຍີ່ປຸ່ນ ແລະຊາວເກົາຫຼີຢູ່ເກາະດັ່ງກ່າວ ໄດ້ຖືກຕັດຂາດຈາກບ້ານເກີດເມືອງນອນຂອງພວກເຂົາເຈົ້າ ໃນຂະນະທີ່ການປົກຄອງແບບຜະເດັດການໄດ້ມີການຈັດຕັ້ງຂຶ້ນ ແມ່ນແຕ່ໃນທຸກມື້ນີ້ ຂັ້ນຕອນໃນການພົບປະເຕົ້າໂຮມຂອງຄອບຄົວ ແລະການຮຽກຮ້ອງທີ່ໄດ້ບໍ່ໄດ້ຮັບຕອບສະໜອງເພື່ອໃຫ້ຍີປຸ່ນຈ່າຍຄ່າຊົດເຊີຍນັ້ນຍັງສືບຕໍ່ເປັນບາດແຜສຳລັບຫຼາຍໆຄອບຄົວ ນາງໂອກຊານາ ປາກ ຊຸນ ໂອກ ກ່າວວ່າ ຄວາມແຕກຕ່າງກ່ຽວກັບແຫຼ່ງທີ່ມາ ຍັງເປັນບັນຫາທີ່ຝັງເລິກຢູ່ໃນການຂັດແຍ້ງ ກ່ຽວກັບໝູ່ເກາະຄູຣິລ ຊຶ່ງເປັນໝູ່ເກາະນ້ອຍໆ ທີ່ເຮັດໃຫ້ຣັດເຊຍ ແລະຍີປຸ່ນຍັງຢູ່ໃນພາວະສົງຄາມລະຫວ່າງກັນ ມາເປັນເວລາ 70 ກວ່າປີແລ້ວ ປະທານາທິບໍດີຣັດເຊຍ ທ່ານວລາດີເມຍ ປູຕິນ ໄດ້ສະເໜີຕໍ່ນາຍົກລັດຖະມົນຕີຊິນໂຊ ອາເບະ ແຫ່ງຍີປຸ່ນວ່າ ທັງສອງຝ່າຍຄວນຫາທາງຕົກລົງກັນ ພາຍໃນທ້າຍປີນີ້ ບາງຄົນໃນເຂດທ້ອງຖິ່ນ ກ່າວວ່າ ເປົ້າໝາຍນັ້ນຈະກາຍເປັນຈິງໄດ້ສ່ຳໃດແມ່ນຂຶ້ນຢູ່ກັບວ່າ ຍີ່ປຸ່ນຈະເຕັມໃຈປັບໂຕໄດ້ຫຼາຍສ່ຳໃດ ທ້າວກິຣິລ ຜູ້ນຳທ່ຽວທີ່ຫໍພິພິດທະພັນຂົງເຂດຢູ່ເກາະຊາກາລິນ ກ່າວວ່າ ແລະໃນຂະນະທີ່ຣັດເຊຍ ພວມປະເຊີນກັບບັນຫາຂັດແຍ້ງ ກ່ຽວກັບເລື້ອງດິນແດນ ຢູ່ອີກບ່ອນນຶ່ງ ໃນການປະກາດໂຮມເອົາເຂດໄຄຣເມຍ ເຂົ້າເປັນຂອງຕົນນັ້ນ ການປະເຊີນໜ້າມາເປັນເວລາດົນນານກັບຍີ່ປຸ່ນ ອາດຈະໃຫ້ບົດຮຽນແກ່ຣັດເຊຍໄດ້ ຂໍ້ສະເໜີເພື່ອແກ້ໄຂຕໍ່ບາງບັນຫາຂັດແຍ້ງແມ່ນຍັງຕົກລົງກັນບໍ່ໄດ້ ຊຶ່ງຍັງເປັນເລື້ອງທີ່ຍັງໄກເກີນກວ່າເອື້ອມ Masaesi Sirokhata, Sakhalin Resident Masaesi Sirokhata, Sakhalin Resident Sergey Prokopenko, Professor, Sakhalin State University But Sakhalin's Korean community — still vibrant — has never forgotten Oksana Pak Soon Ok, President, Sakhalin Korean Center Oksana Pak Soon Ok, President, Sakhalin Korean Center Kirill, History Guide, Sakhalin Regional Museum